U Hrvatskoj troje novih umrlih od korone, još 18 novooboljelih

Stožer civilne zaštite objavit će najnovije informacije o pandemiji korone u Hrvatskoj i je li se kod nas nastavio dobar trend s malo oboljelih. U petak je bilo tek 23 novooboljelih

<p>Trenutno je u Hrvatskoj potvrđeno ukupno 1832 zaraženih korona virusom, a 615 je ozdravilo. Trideset i devet ljudi je preminulo, a 27 ih je trenutačno na respiratoru. Dosad je obavljeno ukupno 21.647 testiranja.</p><p>Danas je već objavljeno da je u Baškoj Vodi preminuo muškarac (55) koji je bio prva osoba s potvrđenim virusom na tom području. Muškarac je bio djelatnik makarskog Vodovoda i imao je ozbiljnijih zdravstvenih problema s plućima. Osim njega, u petak u KBC-u Split preminula je žena (96), korisnica Doma za starije i nemoćne osobe. </p><p>Naime, hospitalizirana je zbog sumnje na korona virus koji je provedenim testiranjem i potvrđen. Uz to imala je i nekoliko kroničnih bolesti, javljaju iz Stožera Splitsko-dalmatinske. </p><p><strong>VIDEO: OBRAĆANJE STOŽERA:</strong></p><p>- U protekla 24 sata u Hrvatskoj<strong> imamo 18 novooboljelih,</strong> što znači da imamo 1832 bolesnika, a 21.647 je testiranih. Preminule su tri osobe. Dvije u Splitu, žena od 96 godina s izrazitim komorbiditetom i muškarac (55) sa sličnim stanjem te u KB Dubrava žena (78), također sa komorbiditetom. Na respiratoru je 27 bolesnika. Hospitaliziranih imamo 361, a oporavljenih 374, što je 15 više u odnosu na jučer, a kod kuće je 241 oporavljenih. Ukupno imamo 615 oporavljenih od korone. Možemo zaključiti da je ovo trenutno dobar rezultat, ali s obzirom na ponašanje ovog virusa u ostatku Europe moramo biti oprezni i dalje. Ne smijemo dopustiti da nas ovaj rezultat pokoleba u provedbi mjera - rekao je ministar <strong>Vili Beroš</strong>.</p><p>U bolnici u Puli, dodao je, pokrenuto je testiranje tako da imamo još jedan punkt gdje se testiraju bolesnici kod kojih se sumnja na koronu.</p><p>Ministar unutarnjih poslova i šef Stožera <strong>Davor Božinović</strong> istaknuo je kako su donijeli mjeru o slobodnijem kretanju građana bez e-propusnica unutar županija od danas. No, ta odluka nije obvezujuća za sve, već svaki županijski Stožer idućih dana sam za sebe može donijeti odluku hoće li ukinuti popusnice i dopustiti građanima putovanje iz jednog grada u drugi bez njih unutar svoje županije. I dalje nije dopušteno putovanje iz jedne županije u drugu bez propusnica.</p><p>- S time smo s jedne strane omogućili veću mobilnost koja je, moramo priznati jedan od tri najveća faktora rizika, a s druge strane smo ograničili to na 21 županiju. Svaki županijski stožer će procjenjivati epidemiološku situaciju, oni najbolje poznaju situaciju, i nama onda prijedlagati da ta mjera unutar njihove županije stupi na snagu, a onda ćemo mi to odobravati - pojasnio je šef Stožera Davor Božinović. </p><p>A kako se Grad Zagreb vodi kao zasebna županija, dodao je, a puno ljudi iz okolnih mjesta radi upravo u njemu, Stožer Grada Zagreba i Stožer Zagrebačke županije moraju se međusobno dogovoriti o ukidanju propusnica između te dvije županije za putovanje, primjerice, iz Zaprešića u Zagreb. </p><p>Ukoliko unutar županije postoje žarišta zaraze, istaknuo je Božinović, stožeri taj grad ili općinu mogu izostaviti i za njihove građane ostaviti obvezu traženja propusnica.</p><p>Ministar Beroš naglasio je kako trudnice ne moraju brinuti. Moći će, bez obzira tko ih vozi, doći do bolnica bez propusnica kako bi se porodile.</p><p>Osim toga, naveo je Božinović, za dodatnih 15 dana, odnosno <strong>do 4. svibnja </strong>se produžuje mjera zabrane okupljanja i uslužnih djelatnosti. <strong>Do 18. svibnja,</strong> pak, produžuje se i zabrana prelaska graničnih prijelaza. Napušta se model organiziranih konvoja, kamioni će moći ulaziti u Hrvatsku, no vozači kamiona na granici će dobiti potvrdu da smiju voziti samo autocestama i zaustavljati se na točno određenim mjestima. Uvodi se i izvanredna teretna pomorska linija na relaciji Zadar-Ancona. </p><h2>Opasnost nije prošla</h2><p>- Danas imamo jednu vrlo povoljnu brojku kakvu već dugo nismo imali, zadnji put je tako bilo između 16. i 17. ožujka. To je epidemiološki jako dobro, ali mi moramo imati u vidu činjenicu da smo prije osam dana imali brojku 88 i da ove povoljne brojke jučer i danas znače da nam se situacija poboljšava, ali i da imamo opterećenje otprije. U zadnjih 10 dana imamo oko 500 novooboljelih kumulativno, a oni su imali svoje kontakte, a možda uz njih ima i asimptomatskih bolesnika koji su kliconoše, a da to ni ne znaju tako da i dalje moramo biti oprezni jer opasnost nije prošla. Donijeli smo čitav niz mjera koje se tiču higijene, dezinfekcije, zatvaranja objekata i distance. Sada počinjemo razmišljati da te mjere ukinemo ili maknemo. Sada smo procijenili da imamo povoljnu situaciju i odlučili smo da možemo maknuti ograničenje kretanja unutar županija ukoliko to županije zatraže. Kretanje između županija i dalje će biti zabranjeno. Još nismo pobijedili virus i zato jako oprezno razmatramo mjere i vrlo postupno i oprezno ćemo ih micati - rekao je ravnatelj HZJZ-a <strong>Krunoslav Capak</strong>. </p><p>Što se tiče prebacivanja karantene iz Tomislavova doma na zagrebačkom Sljemenu, koji je u gradskom vlasništvu, u privatni hotel "I", Capak je istaknuo kako je to zatražio županijski stožer. </p><p>Na pitanje ima li to veze s blizinom Arene, koja je također previđena za prihvat oboljelih, istaknuo je kako ne zna je li to presudan faktor, ali jest povoljan. </p><h2>Počinju brži testovi</h2><p>- Svi štićenici u Domovima za starije kod kojih su se pojavili simptomi i u Domovima u kojima se pojavila zaraza su testirani - rekla je <strong>Alemka Markotić</strong>.</p><p>Dodala je da će se sada početi koristiti brzi testovi za serološko testiranje, koji imaju ograničenja i ne mogu detektirati virus u prvih pet ili šest dana od oboljenja. </p><p>- Ići će se na šire testiranje osoblja i korisnika takvih staračkih domova da bi se detektirali oni koji nemaju jasne simptome, ali i da vidimo koji su asimptomatski prehodali bolest - dodala je.</p><p>Naglasila je i da se molekularna testiranja već obavljaju svugdje gdje je to potrebno.</p><h2>Javni prijevoz</h2><p>- U nekom momentu pustit ćemo javni prijevoz, ali bit će propisane stroge mjere, higijenske i distanciranja, ali kada će to biti ne možemo još reći - rekao je Capak.</p><p>Dodao je i da će frizeri početi raditi kada to dopusti epidemiološka situacija.</p><p>- Kada se krene s mjerama popuštanja, to ne znači sve i odjednom, bit će jedan etapni pristup. Procjenjivat će se da li je i u kojoj mjeri neka od mjera koje su popuštene dovela do povećanja broja oboljelih pa će to značiti određene korekcije. Svako popuštanje povećava rizik i zato je jako bitno da pratimo implikacije popuštanja na epidemiološku situaciju kako bismo mogli reagirati da ne dođe do eksponencijalnog širenja. Morat ćemo balansirati i odlučivati na dnevnoj razini, kao i dosad - dodao je ministar Božinović.</p><p>Dodatno je objasnio da su županije dobile odluku o popuštanju mjera i da je sada na njima da vide hoće li otvoriti migracije unutar županija. Znači, samo odluka o popuštanju mjera stupa na snagu večeras, a tek onda će županijski stožeri uputiti prijedloge na koje će Nacionalni stožer brzo odgovoriti.</p><h2>Štićenici privatnog Doma u Zagrebu su dobro</h2><p>- Koliko je meni poznato, štićenici doma za starije u Zagrebu, gdje se pojavila zaraza su dobro - rekao je Capak.</p><p>- Od onih koji su zaprimljeni u Kliniku, dvoje je već bilo lošijeg stanja, a zasada su stabilno loše, ako tako možemo reći. Jedan dio je smješten kod nas, a dio u KB Dubrava - rekla je Markotić.</p><p>- U Gradu Zagrebu je sedam novooboljelih, u Zagrebačkoj županiji tri, u Splitsko-dalmatinskoj četiri, Krapinsko-zagorskoj tri, a u Zadarskoj jedan, što čini 18 novooboljelih. To su podaci danas od 12:45 sati - zaključio je Capak.</p><p> </p>